# Alan Sokal

### Wikipedia

Alan Sokal (s. 1955) on fysiikan tutkija. Hän työskentelee New Yorkin yliopistossa.

Sokal tuli suuren yleisön tietoisuuteen vuonna 1996 tekemästään huijauksesta, jota kutsutaan Sokal-jupakaksi. Sokal kirjoitti kvasitieteellisen artikkelin, jota hän tarjosi julkaistavaksi Social Text -nimiseen julkaisuun. Artikkelin otsikko oli tahallisen vaikeaselkoinen ”Transgressing the boundaries: Toward a transformative hermeneutics of quantum gravity” eli ”Kvanttigravitaation transformatiivisesta hermeneutiikasta”. Samaan aikaan hän kirjoitti Lingua Franca -lehteen jutun, jossa hän tunnusti Social Text -lehdessä olevan kirjoituksensa olevan täyttä puppua.

Sokal halusi osoittaa, että humanististen tieteiden edustajat syyllistyvät usein lainaamaan luonnontieteellisiä käsitteitä ilman, että he kunnolla ymmärtävät niitä. Kritiikin kärki oli suunnattu varsinkin ranskalaisfilosofeja, kuten Baudrillard'ia, Derridaa, Lacania, Deleuzea ja Guattaria kohtaan.

Tapauksesta sukeutui ”tieteen sodaksi” kutsuttu kiista, josta on taitettu peistä humanististen tutkijoiden ja luonnontieteilijöiden välillä ympäri maailmaa. Keskustelua on käyty tieteen etiikasta. Sokalin toivomuksena on, että filosofiassa ja humanistisessa tutkimuksessa sovellettaisiin samoja kriteerejä kuin muussakin vakavasti otettavassa tutkimuksessa.

Sokal julkaisi yhdessä belgialaisen fyysikon, Jean Bricmontin kanssa vuonna 1998 teoksen Impostures intellectuelles, joka on käännetty englanniksi nimellä Fashionable nonsense: postmodern intellectuals’ abuse of science. Se on käännetty myös useille muille kielille. Teoksessa kirjoittajat selostavat miten varsinkin postmoderniksi kutsutussa keskustelussa tietoisesti hämärretään käsitteiden merkityksiä, niin että tuloksena on pseudotieteellistä tekstiä, joka ei tarkoita yhtikäs mitään.

On jopa kehitetty sivustoja, josta voi tulostaa tieteellistä jargonia jäljitteleviä artikkeleita, jotka ovat täydellistä hölynpölyä.

Jukka-Pekka Takala on koonnut kotisivuilleen Sokal-jupakan suomalaiset ja pohjoismaiset kirjoitukset.

## [muokkaa] Lähteet ja linkit

- Sokal Alan ja Bricmont Jean: Impostures intellectuelles. Paris: Odile Jacob, 1997.

- Alan Sokalin sivu New Yorkin yliopistossa

- Jukka-Pekka Takalan Sokal-jupakkaa käsittelevä sivusto

- Sokal-jupakkaa käsittelevä englanninkielinen sivusto

- Sokal-jupakka englanninkielisessä Wikipediassa

Haettu osoitteesta http://fi.wikipedia.org../../../a/l/a/Alan_Sokal_ba21.html

Luokka: Yhdysvaltalaiset fyysikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Español
- Français
- Italiano
- 日本語